SA man sterf in FidjiLangdon Owen en sy vrou, Fiona. Foto: Facebook Die Fiji Sun berig dat Owen en nog werkers Donderdag die romp van die Betsy Ross geverf het. Volgens die berig het die verf en verdunner glo gemeng en ŉ toksiese gas afgegee. Owen se liggaam is eers omstreeks 17:30 uit die romp van die boot gehaal, vier ure nadat daar alarm gemaak is. Volgens die Fiji Sun het Owen, glo in sy vroeë 40’s, op 12 Augustus 2014 aan boord van die Betsy Ross in Fidji aangekom. Owen, oorspronklik van Benoni, word oorleef deur sy vrou, Fiona, twee seuns en ŉ dogter. Volgens die berig is ŉ Fidjiaanse werker intussen ook in die hospitaal oorlede. Verskeie bemanningslede, polisiebeamptes en brandbestryders is na die voorval in die hospitaal opgeneem nadat hulle ook deur die gasse oorval is.